## Rješenje o odobrenju objavljivanja ponude za preuzimanje javnoga dioničkog društva Zlatni rat d.d., Bol, Suncu hotelima d.o.o. iz Zagreba

### NN 166/2004 (29.11.2004.), Rješenje o odobrenju objavljivanja ponude za preuzimanje javnoga dioničkog društva Zlatni rat d.d., Bol, Suncu hotelima d.o.o. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

2915

Sukladno
odredbama članka 13. stavka 2. Zakona o preuzi­ma­nju dioničkih društava
(»Narodne novine«, broj 84/02, 87/02 i 120/02), Komisija za vrijednosne papire
Republike Hrvatske, teme­ljem Zahtjeva trgovačkog društva SUNCE HOTELI d.o.o.,
Zagreb, Braće Domany 6, zastupanog po punomoćniku, trgo­vačkom društvu TO ONE
d.o.o., Zagreb, Zelinska 3, za odobre­nje objav­ljiva­nja ponude za preuzima­nje
javnog dioničkog društva ZLATNI RAT d.d., Bol, Bračka cesta 13, na sjednici održanoj
18. studenoga 2004. godine, donijela je

## RJEŠENJE

1.
Trgovačkom društvu SUNCE HOTELI d.o.o., Zagreb, Braće Domany 6, odobrava se
objav­ljiva­nje ponude za preuzima­nje javnoga dioničkog društva ZLATNI RAT
d.d., Bol, Bračka cesta 13.

2. Ovo
Rješe­nje objavit će se u »Narodnim novinama«.

```
Obrazloženje
```

I.
Trgovačko društvo SUNCE HOTELI d.o.o., Zagreb, Braće Domany 6 (da­lje u tekstu:
Ponudite­lj), zastupano po punomoć­niku, trgovačkom društvu TON ONE d.o.o.,
Zagreb, Zelinska 3, podnijelo je Komisiji za vrijednosne papire Republike
Hrvatske (da­lje u tekstu: Komisija), dana 4. studenog 2004. godine, Zahtjev za
odobre­nje objav­ljiva­nja ponude za preuzima­nje trgovačkog društva ZLATNI RAT
d.d., Bol, Bračka cesta 13 (da­lje u tekstu: Izdavate­lj), a dana 10. i 15.
studenog 2004. godine dopunu toga Zahtjeva, teme­ljem odredbe članka 13. stavka
1. Zakona o preuzima­nju dioničkih društava (da­lje u tekstu: Zakon). Zahtjevu
je priložena s­ljedeća dokumentacija:

– Tekst ponude za preuzima­nje

– Ugovor o kupoprodaji 368.389 dionica Izdavate­lja,
sklop­ljen dana 7. listopada 2004. godine, između trgovačkog društva LUCIDUS
d.d., Zagreb, Braće Domany 6 i JAKE ANDABAKA, Zagreb, Trpa­njska 26

– Ugovor o kupoprodaji 368.389 dionica Izdavate­lja,
sklop­ljen dana 15. listopada 2004. godine, između JAKE ANDABAKA, Zagreb, Trpa­njska
26 i trgovačkog društva SUNCE HOTELI d.o.o., Zagreb, Braće Domany 6

– Izjava o zajedničkom djelova­nju JAKE ANDABAKA,
Zagreb, Trpa­njska 26 i trgovačkog društva SUNCE HOTELI d.d., Zagreb, Braće
Domany 6, od dana 29. rujna 2004. godine

– Garancija broj 584/2004, koju je dana 2. studenog
2004. godine, u korist svih vlasnika dionica Izdavate­lja, izdala ŠTEDBANKA
d.d., Zagreb, Slavonska avenija 3, s rokom važe­nja do 15. siječ­nja 2005.
godine

– Ugovor o obav­lja­nju poslova pohrane dionica,
sklop­ljen dana 2. studenog 2004. godine između Središ­nje depozitarne agencije
d.d., Zagreb, kao depozitara i trgovačkog društva SUNCE HOTELI d.d., Zagreb,
Braće Domany 6, kao ponudite­lja

– Izjava Ponudite­lja, potpisana od strane Josipa
Galinca iz trgovačkog društva TO ONE d.o.o., Zagreb, Zelinska 3, da Ponudite­lj
nije obveznik Agenciji za zaštitu tržišnog natjeca­nja prijaviti namjeru
provedbe koncentracije poduzetnika u smislu članka 22. Zakona o zaštiti tržišnog
natjeca­nja (»Narodne novine« broj 122/03)

– Izvješće
o preuzima­nju Izdavate­lja od strane trgovačkog društva LUCIDUS d.d., Zagreb,
Braće Domany 6, dostav­ljeno Komisiji dana 4. lip­nja 2004. godine

–
Obavijest po članku 4. stavak 1. Zakona objav­ljena u »Slobodnoj Dalmaciji« i
»Narodnim novinama«

–
Potvrda o uplati administrativne pristojbe i naknade.

II.
Sukladno odredbi članka 14. Pravilnika o sadržaju i obliku financijskih i
poslovnih izvješća javnih dioničkih društava (»Narodne novine« broj 118/03), u
svezi s odredbama članka 114. stavaka 1. i 5. Zakona o tržištu vrijednosti
papira (»Narodne novine« broj 84/02), Izdavatelj je javno dioničko društvo.

Komisija
je izvršila uvid u podatke sudskog re­gistra na Internetu te utvrdila da teme­ljni
kapital Izdavate­lja iznosi 204.358.030,00 kn.

Uvidom
u podatke Središ­nje depozitarne agencije d.d., Zagreb, iz predmeta: Komisija –
dostava podataka o izdavate­ljima, Klasa: 450-08/04-01/86, utvrđeno je da je
Izdavate­lj na zad­nji dan u mjesecu srp­nju, kolovozu i rujnu 2004. godine,
imao više od 100 dioničara.

Potom je izvršen uvid u dokumentaciju dostav­ljenu uz
Zahtjev, kao i dokumentaciju kojom raspolaže Komisija.

III. Uvidom u tekst ponude za preuzima­nje dostav­ljen
uz predmetni Zahtjev, utvrđeno je da:

a) u zaglav­lju teksta ponude za preuzima­nje stoji
navedeno »Teme­ljem članka 4. stavak 1. Zakona o preuzima­nju dioničkih društva
(NN 84/02; 87/02; 120/02)...«. Budući da je obveza objave ponude za preuzima­nje
nastala dana 7. listopada 2004. godine, kada je JAKO ANDABAK, Zagreb, Trpa­njska
26, kao osoba koja zajednički djeluje s Ponudite­ljem, stekao 368.389 dionica
Izdavate­lja, te s obzirom na či­njenicu da su Ponudite­lj i JAKO ANDABAK,
Zagreb, Trpa­njska 26, dana 29. rujna 2004. godine potpisali Izjavu o zajedničkom
djelova­nju pri stjeca­nju vlas­nič­kog udjela u Izdavate­lju, Ponudite­lj se
treba pozvati na članka 4. stavak 1., a u svezi s člankom 8. stavak 1. točka a)
i člankom 8. stavak 3. točka a) Zakona, pa je ovu odredbu dana 11. studenog
2004. godine Ponudite­lj upućen ispraviti.

b) u tekstu ponude za preuzima­nje upotreb­ljava se
izraz »javna ponuda za preuzima­nje«, a ne »ponuda za preuzima­nje« što nije
sukladno članku 2. stavak 2. Zakona, pa je dana 11. studenog 2004. godine
Ponudite­lj navedeno upućen ispraviti.

Ponudite­lj je podneskom od 15. studenog 2004.
godine, dostavio izmije­njeni tekst ponude za preuzima­nje Izdavate­lja, sve na
način kako je to Komisija tražila dana 11. studenog 2004. godine.

IV. Uvidom u dokumentaciju priloženu uz Zahtjev utvrđeno
je da su isprave o pravnom poslu kojim su stečene dionice Izdavate­lja u razdob­lju
od jedne godine prije dana objav­ljiva­nja ponude za preuzima­nje, te Izjava o
zajedničkom djelova­nju Ponudite­lja i JAKE ANDABAK, Zagreb, Trpa­njska 26,
priložene u preslici, a ne sukladno članku 12. stavak 2. Zakona o izvorniku ili
javnobi­lježnički ovjerenoj preslici.

Stoga
je Ponudite­lj pozvan dana 8. studenog 2004. godine, dostaviti navedenu
dokumentaciju na način propisan odredbom članku 12. stavak 2. Zakona.

Ponudite­lj
je podneskom od 10. i 15. studenog 2004. godine, dostavio dokumentaciju na način
kako je to Komisija tražila dana 8. studenog 2004. godine.

V. Nada­lje, utvrđeno je da predmetnom zahtjevu
Ponudite­lj nije priložio potvrde o plaćenoj administrativnoj pristojbi i
naknadi, sukladno odredbama članka 2. točke 24. Pravilnika o vrsti i visini
administrativnih pristojbi i naknada (»Narodne novine« broj 115/02 i 43/03).

Stoga je Ponudite­lj pozvan, dana 8. studenog 2004.
godine, dostaviti potvrde o plaćenoj administrativnoj pristojbi i naknadi, što
je isti podneskom od dana 10. studenog 2004. godine i učinio.

VI.
JAKO ANDABAK, Zagreb, Trpa­njska 26, kao osoba koja zajednički djeluje s
Ponudite­ljem, sukladno odredbi članka 2. točka 6. Zakona, teme­ljem Ugovora o
kupoprodaji dionica, sklop­­ljenog s trgovačkim društvom LUCIDUS d.d., Zagreb,
Braće Domany 6, dana 7. listopada 2004. godine, stekao je 368.389 dionica
Izdavate­lja i tako došao u obvezu objav­ljiva­nja ponude za preuzima­nje,
sukladno odredbi članka 4. stavak 1. Zakona.

Nakon
predmetnog stjeca­nja, JAKO ANDABAK, Zagreb, Trpa­njska 26, teme­ljem Ugovora o
kupoprodaji dionica, sklop­ljenog dana 15. listopada 2004. godine, otpustio je
svih 368.389 dionica Izdavate­lja kojima je raspolagao na trgovačko društvo
SUNCE HOTELI d.o.o., Zagreb, Braće Domany 6, čije je jedini osnivač, a koje društvo
će sukladno članak 4. stavak 1., a u svezi s člankom 8. stavak 1. točka a) i člankom
8. stavak 3. točka a) Zakona objaviti ponudu za preuzima­nje dionica Izdavate­lja.

VII.
Cijena po kojoj Ponudite­lj nudi otkup dionica u ponudi za preuzima­nje iznosi
69,00 kn po dionici. Prema očitova­njima Zagrebačke burze d.d., Zagreb, i Varaždinske
burze d.d., Varaždin, dostav­ljenim na zahtjev Komisije (u predmetu: Klasa:
450-08/04-01/496), prosječna cijena ostvarena na burzi niža je od ponuđene
cijene, te je utvrđeno da je cijena izražena u ponudi za preuzima­nje u iznosu
od 69,00 kn po dionici, utvrđena u skladu s odredbom članka 15. stavci 3.–6.
Zakona.

VIII. Ponudite­lj je zajedno s osobom s kojom zajednički
djeluje vlasnik 368.389 dionica Izdavate­lja, a teme­ljni kapital Izdavate­lja
podije­ljen je na 552.319 redovnih dionica, svaka u nominalnom iznosu od 370,00
kn. Novčana sredstva potrebno je, dakle, osigurati sukladno odredbi članka 9.
stavka 1. Zakona, za plaća­nje preostalih dionica Izdavate­lja s pravom glasa,
u iznosu od najma­nje 12.691.170,00 kn. Uvidom u Garanciju broj 584/2004, koju
je dana 2. studenog 2004. godine, u korist svih vlasnika dionica Izdavate­lja,
izdala ŠTEDBANKA d.d., Zagreb, Slavonska avenija 3, s rokom važe­nja do 15.
siječ­nja 2005. godine, utvrđeno je da je Ponudite­lj osigurao sredstva u
iznosu od na iznos od 12.691.170,00 kn.

IX. Budući da je Ponudite­lj Komisiji dostavio
izmjenu teksta ponude za preuzima­nje i dokumentaciju na način kako je to od ­nje­ga
zatraženo u pogledu svih utvrđenih nedostataka, odlučeno je kao u izreci.

X. Na temelju odredbe članka 8. stavka 4. Zakona o tržištu
vrijednosnih papira, ovo Rješe­nje objav­ljuje se u »Narodnim novinama«.

UPUTA
O PRAVNOM LIJEKU

Protiv
ovog Rješe­nja žalba nije dopuštena, ali se može pokrenuti upravni spor podnoše­njem
tužbe Upravnom sudu Republike Hrvatske u roku od 30 dana od dana primitka ovog
Rješe­nja.

Klasa:
UP/I-450-08/04-02/170
Urbroj: 567-01/04-5
Zagreb, 18. studenoga 2004.

Predsjednik Komisije
**Mi­ljenko Fičor,** v. r.

Rješenje, NN 166/2004-2915